stanford-oval/wikipedia huggingface dataset:
סמבה
סמבה בקרנבל

השירים שנכתבים לקראת הקרנבל עוסקים בפוליטיקה, נושאים חברתיים וחיי היום יום. הם מושמעים ברדיו מספר שבועות לפני הקרנבל וצוות מומחים מיוחד בוחר את הלהיט השנתי.
בימי הקרנבל מציג כל בית ספר את מיטב להיטיו, רקדניו ונגניו. התהלוכה נעה על קרונות משא עליהם נמצאים רקדני הסמבה והמתופפים רבים (תופי סורדו Surdo, תוף שני ראשים (מתופפים עם יד אחת ובעזרת מקל תיפוף), תוף סמבה בשם רפניקי (repinique), תוף יד) וכן נגני כלי הקשה. התזמורת מכונה בטריה (bateria).
בזמן הקרנבל בתי הספר מתחרים במספר קטגוריות: ריקוד, מוזיקה, מילות השיר, וההופעה הכוללת. הזכייה בתחרות נחשבת ליוקרתית מאוד.
תת-סוגים > פרטידו אלטו

פרטידו אלטו הוא למעשה "משפט" קצבי אשר לעיתים מנוגן ביחד או "על" מקצב הסמבה, מה שמיחס לו תת-ז'אנר בסמבה. הפרטידו אלטו ינוגן לרוב על פעמון פרה (קאובל) או פעמוני אגוגו (זוג או שלישייה של פעמוני פרה המחוברים יחד ומשומשים ליצירת מנגינות ומשפטים קצביים) במסגרת של תזמורת, או על חישוק של תוף הסנר כאשר המקצב מנוגן על מערכת תופים.
תת-סוגים > פאגוז'י

פאגוז'י (pagode) היא סמבה שמנוגנת על ידי הרכב נגנים קטן יחסית ועם כלים שקטים יותר מהתופים הגדולים של הקרנבל כגון פנדיירו, טאנטאן, קוואקיניו, רפיקי דה מאו, קוויקה, טמבורין, אגוגו. בהרכבי פאגוז'י יש גם לרוב שירה והטקסטים הם במקרים רבים על אהבה, מוזיקה ויופיים של החיים.
תת-סוגים > סמבה-קנסאו

גרסה רומנטית ואיטית של הסמבה, המושפעת ממקצבים דרום אמריקאים כמו הטנגו והבולרו ועוסקת בנושאים ליריים וטרגיים.
תת-סוגים > סמבה-אנרדו

כינוי לסגנון הנגינה כמו שהוא מתבצע בקרנבל או על ידי בטוקדות. 
מנוגן עם סורדו(תופי בס), קאישה (תוף מצעד), רפיניקי, טמבורין, שוקאליו (שייקר), אגוגו, קוויקה, קוואקיניו וכדומה
בסמבה אנרדו יש גם אלמנט של שירה ובתי הספר לסמבה מכנים את פועלם כסמבה אנרדו
תת-סוגים > נגזרות נוספות

בוסה נובה - סגנון פיוז'ן בין הסמבה לג'אז, מנוגן עם כלי נגינה אופייניים לג'אז, עם טונים וקולות רכים.
סמבה רגאיי (נקרא גם "סמבה דורו" או מוזיקת אָשֶה (axe)) - סגנון חדש יחסית (מאז 1985) שהחל להתפתח בסלבדור כמעין אלטרנטיבה לסמבה (שהפכה בזויה בעיני השחורים עקב השימוש בה בידי הלבנים). הסגנון כולל מקצבים קאריביים והשפעות מוזיקליות צפון-אמריקניות כמו ראפ והיפ הופ.
סמבה די רודה - ריקוד מסורתי מקובל בבהיה. מקובל גם כסגנון ריקוד במעגל הקפואירה.
ג'ונגו - ריקוד מסורתי מקובל בריו דה ז'ניירו.
ראו גם

הקרנבל בברזיל
קפואירה
בוסה נובה
רוק ברזילאי
עונת 2012/2013 בליג 1

| --- | --- |
 מארחת:  צרפת צרפת
 תקופת התחרות:  10 באוגוסט 2012 – 26 במאי 2013 (290 ימים)
 מספר משתתפות:  20
 הזוכה:  פריז סן ז'רמן
 מספר משחקים:  380
 מספר שערים:  967 (2.54 בממוצע למשחק)
 מספר צופים:  7,319,560 (19,262 בממוצע למשחק)
 מלך השערים:  שוודיה זלאטן איברהימוביץ'  (30 שערים)
 → 2011/20122013/2014 ←
 
עונת 2012/2013 בליג 1 (בצרפתית: Ligue 1, או בשמה המלא: Championnat de France de football) הייתה העונה ה-75 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור: LFP). העונה החלה ב-10 באוגוסט 2012 והסתיימה ב־26 במאי 2013.
פריז סן-ז'רמן זכתה באליפות השלישית בתולדות המועדון.
בסיום העונה ירדו לליג 2 הקבוצות נאנסי, טרואה וברסט ובמקומן עלו מהליג 2 הקבוצות מונקו, גנגאן ונאנט.
שחקנה השוודי של פריז סן ז'רמן זלאטן איברהימוביץ' זכה בתואר מלך השערים עם 30 כיבושים.
בסיום העונה יחד עם האלופה פריז סן ז'רמן, העפילה גם סגינתה מרסיי לשלב הבתים של ליגת האלופות של אופ"א בעוד ליון שסיימה במקום השלישי העפילה לשלב המוקדמות השלישי בליגת האלופות.
בגביע הצרפתי זכתה בורדו ועל כן היא העפילה לשלב הבתים בליגה האירופית.
לשלב הפלייאוף של הליגה האירופית העפילה ניס שסיימה במקום הרביעי. ואילו סנט אטיין שזכתה בגביע הליגה וגם סיימה במקום החמישי העפילה לשלב המוקדמות השלישי בליגה האירופית.
קבוצות

בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.
הקבוצות בסטיה, ריימס וטרואה הן הקבוצות שעלו מהליג 2 הליגה הצרפתית השנייה בכדורגל, כשהחליפו את הקבוצות קן, דיז'ון ואוסר שירדו לליגת המשנה בסיום עונת 2011/2012.
| קבוצה | עיר | אצטדיון | תכולה |
| --- | --- | --- | --- |
| אוויאן | אנסי | פארק דה ספור | 15,600 |
| אזא'קסיו | אזא'קסיו | אצטדיון פרנסואה קוטי | 10,660 |
| בורדו | בורדו | מאטמוט אטלנטיק | 42,115 |
| בסטיה | בסטיה | אצטדיון ארמונד ססארי | 16,480 |
| ברסט | ברסט | אצטדיון פראנסיס לה בלה | 15,931 |
| ואלנסיין | ואלנסיין | סטאד דו אינאו | 25,172 |
| טולוז | טולוז | האצטדיון העירוני (טולוז) | 33,150 |
| טרואה | טרואה | סטאד דה ל'אוב | 20,400 |
| לוריאן | לוריאן | אצטדיון דה מוסטוואר | 18,890 |
| ליון | ליון | סטאד דה ז'רלן | 35,000 |
| ליל | וילנב-ד'אסק | אצטדיון פייר מורואה | 50,186 |
| מונפלייה | מונפלייה | אצטדיון דה לה מוסו | 32,900 |
| מרסיי | מרסיי | סטאד ולודרום | 67,394 |
| נאנסי | נאנסי | אצטדיון מרסל פיקו | 20,085 |
| ניס | ניס | אליאנץ ריביירה | 35,624 |
| סושו | מונבליאר | אצטדיון אוגוסט בונאל | 20,005 |
| סנט אטיין | סנט אטיין | סטאד ז'ופרואה-גישאר | 41,965 |
| פריז סן ז'רמן | פריז | פארק דה פראנס | 48,583 |
| ריימס | ריימס | אצטדיון אגוסט דלאון | 21,684 |
| רן | רן | רוז'ון פארק | 29,778 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פריז סן ז'רמן | 38 | 25 | 8 | 5 | 69 | 23 | 46+ | 83 | העפלה לשלב הבתים בליגת האלופות |
| 3 | מרסיי | 38 | 21 | 8 | 9 | 42 | 36 | 6+ | 71 | העפלה לשלב הבתים בליגת האלופות |
| 2 | ליון | 38 | 19 | 10 | 9 | 61 | 38 | 23+ | 67 | העפלה לשלב המוקדמות השלישי בליגת האלופות |
| 4 | ניס | 38 | 18 | 10 | 10 | 57 | 46 | 11+ | 64 | העפלה לשלב הפלייאוף בליגה האירופית |
| 5 | סנט אטיין | 38 | 16 | 15 | 7 | 60 | 32 | 28+ | 63 | העפלה לשלב המוקדמות השלישי בליגה האירופית |
| 6 | ליל | 38 | 16 | 14 | 8 | 46 | 26 | 20+ | 62 |  |
| 7 | בורדו | 38 | 13 | 16 | 9 | 49 | 43 | 6+ | 55 | העפלה לשלב הבתים בליגה האירופית |
| 8 | לוריאן | 38 | 14 | 11 | 13 | 57 | 58 | 1− | 53 |  |
| 9 | מונפלייה | 38 | 15 | 7 | 16 | 54 | 51 | 3+ | 52 |  |
| 10 | טולוז | 38 | 13 | 12 | 13 | 49 | 47 | 2+ | 51 |  |
| 11 | ואלנסיין | 38 | 12 | 12 | 14 | 49 | 53 | 4− | 48 |  |
| 12 | בסטיה | 38 | 13 | 8 | 17 | 50 | 66 | 16− | 47 |  |
| 13 | רן | 38 | 13 | 7 | 18 | 48 | 59 | 11− | 46 |  |
| 14 | ריימס | 38 | 10 | 13 | 15 | 33 | 42 | 9− | 43 |  |
| 15 | סושו | 38 | 10 | 11 | 17 | 41 | 57 | 16− | 41 |  |
| 16 | אוויאן | 38 | 10 | 10 | 18 | 46 | 53 | 7− | 40 |  |
| 17 | אזא'קסיו | 38 | 9 | 15 | 14 | 39 | 51 | 12− | 40 |  |
| 18 | נאנסי | 38 | 9 | 11 | 18 | 38 | 58 | 20− | 38 | ירידה לליג 2 |
| 19 | טרואה | 38 | 8 | 13 | 17 | 43 | 61 | 18− | 37 | ירידה לליג 2 |
| 20 | ברסט | 38 | 8 | 5 | 25 | 32 | 62 | 30− | 29 | ירידה לליג 2 |
סטטיסטיקות > מלכי השערים

| מיקום | שחקן | קבוצה | שערים  |
| --- | --- | --- | --- |
| 1 | שוודיה זלאטן איברהימוביץ' | פריז סן ז'רמן | 30 |
| 2 | ארגנטינה דאריו סביטאניץ' | ניס | 19 |
| 2 | גבון פייר-אמריק אובאמיינג | סנט אטיין | 19 |
| 4 | צרפת בפטימבי גומס | ליון | 16 |
| 5 | צרפת אנתוני מודסט | בסטיה | 15 |
| 5 | צרפת ויסאם בן ידר | טולוז | 15 |
| 5 | צרפת ז'רמי אליאדיירה | לוריאן | 15 |
| 8 | חוף השנהב סלומון קאלו | ליל | 14 |
| 9 | תוניסיה סאבר חליפה | אוויאן | 13 |
| 9 | צרפת אנדרה פייר ז'יניאק | מרסיי | 13 |
סטטיסטיקות > מלכי הבישולים

| מיקום | שחקן | קבוצה | בישולים  |
| --- | --- | --- | --- |
| 1 | צרפת דימיטרי פאייה | ליל | 12 |
| 1 | צרפת מתייה ולבואנה | מרסיי | 12 |
| 3 | צרפת גאל דניק | ואלנסיין | 11 |
| 3 | צרפת יוהאן מולו | סנט אטיין | 11 |
| 5 | צרפת ז'רום רוטן | בסטיה | 8 |
| 5 | גבון פייר-אמריק אובאמיינג | סנט אטיין | 8 |
| 5 | ארגנטינה חאבייר פסטורה | פריז סן ז'רמן | 8 |
| 8 | צרפת בנואה טרמולינאס | בורדו | 7 |
| 8 | תוניסיה והבי ח'זרי | בסטיה | 7 |
| 8 | צרפת ז'רמי אליאדיירה | לוריאן | 7 |
| 8 | צרפת סטיד מלברנקה | ליון | 7 |
| 8 | צרפת אריק באוטאק | ניס | 7 |
| 8 | צרפת ז'רמי מנז | פריז סן ז'רמן | 7 |
| 8 | שוודיה זלאטן איברהימוביץ' | פריז סן ז'רמן | 7 |
הערות שוליים

↑  Classement - {0}, Ligue1 (בצרפתית)
↑  Classement buteurs - Ligue 1 Uber Eats, Ligue1 (ב־)
↑  Classement passeurs - Ligue 1 Uber Eats, Ligue1 (ב־)
| עונות בליגה הלאומית של צרפת ובליג 1 |
| --- | --- | --- |
| ליגה לאומית | 1932/1933 • 1933/1934 • 1934/1935 • 1935/1936 • 1936/1937 • 1937/1938 • 1938/1939 • 1945/1946 • 1946/1947 • 1947/1948 • 1948/1949 • 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 |  |
| Division 1 | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 |  |
| ליג 1 | 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
עכשיו או לעולם

| --- | --- |

 סינגל בביצוע עידן רפאל חביב
 מתוך האלבום לאבד עניין בזמן
 יצא לאור:  22 במאי 2013
 שפה:  עברית
 אורך:  3:22
 כתיבה:  עידן רפאל חביב
 לחן:  עידן רפאל חביב
 הפקה:  גלעד שמואלי
 עיבוד:  גלעד שמואלי, עידן רפאל חביב
עכשיו או לעולם הוא שיר של הזמר הישראלי עידן רפאל חביב. השיר נכתב והולחן על ידי רפאל חביב, הופק בידי גלעד שמואלי ועובד על ידי שמואלי וחביב. השיר יצא לאור ב-22 במאי 2013 ובאוגוסט 2013 נכלל באלבום האולפן השני של חביב, "לאבד עניין בזמן".
רקע

השיר נכתב והולחן על ידי רפאל חביב, הופק בידי גלעד שמואלי ועובד על ידי שמואלי וחביב. בראיון ל-ynet סיפר:
'עכשיו או לעולם' הוא שיר אינטימי וקרוב. הוא חלק מנבחרת בה כל שיר מצייר תמונה שונה.
השיר יצא לאור ב-22 במאי 2013 ובאוגוסט 2013 נכלל באלבום האולפן השני של חביב, "לאבד עניין בזמן".
וידאו קליפ

הווידאו קליפ של השיר יצא ב-11 ביוני 2013. בקליפ נראה חביב נמצא בדירה יחד עם בחורה שמאזינה לשיר, וממתין בדריכות לתגובה שלה.
הערות שוליים

1 2   עידן רפאל חביב - עכשיו או לעולם קליפ - Idan Rafael Haviv, סרטון בערוץ "עידן רפאל חביב - Idan Rafael Haviv", באתר יוטיוב (אורך: 03:26)
↑   עידן רפאל חביב - עכשיו או לעולם - Idan Rafael Haviv, סרטון בערוץ "עידן רפאל חביב - Idan Rafael Haviv", באתר יוטיוב (אורך: 03:22)
↑  עידן רפאל חביב, לאבד עניין בזמן, באתר ספוטיפיי
↑  אסף נבו, ‏בכורה: עידן חביב בקליפ "עכשיו או לעולם", באתר ‏מאקו‏, 10 ביוני 2013
↑  המצעד השבועי 11.7.2013, באתר גלגלצ
↑  המצעד השנתי הישראלי תשעג, באתר גלגלצ
עזרובעל (קאלבוס)

עזרובעל, המכונה "הקירח" (Hasdrubal Calvus), היה מצביא קרתגי שנשלח בראש צבא אל סרדיניה, במהלך המלחמה הפונית השנייה, כדי לסייע ליושבי האי למרוד ברומא.
המרד שהצית ראש השבט הסרדיני המפסיקורה בשנת 215 לפנה"ס עורר תקווה בקרב מנהיגי הקרתגים כי יוכלו להשיב לעצמם את השליטה באי, שניטלה מהם בעקבות מפלתם במלחמה הפונית הראשונה. על כן, כשפנה אליהם המפסיקורה בבקשת סיוע, לא היססו, והעמידו את עזרובעל בראש צי וצבא השווים בגודלם לאלו אשר נשלחו אל מאגו הנלחם בהיספניה (ספרד). סערה עזה הסיטה את צי המשלוח מנתיבו, האוניות נטרדו אל חופי האיים הבלאריים, ושם התעכבו זמן רב לצורך תיקון הנזקים החמורים שנגרמו להן. בינתיים קיבלו האירועים בסרדיניה מפנה לרעה מבחינת עזרובעל, אך חרף כך הוא הנחית את כוחותיו באי וצירפם לאנשיו של המפסיקורה. השניים פשטו על אדמות השבטים האוהדים את הרומאים וכבר היו לוכדים את קאראליס (Caralis), בירת הפרובינקיה, אלמלא נתקלו בצבאו של מאנליוס. הקרב בין הצדדים הסתיים במפלה מוחצת של הקרתגים ובעלי בריתם. עזרובעל עצמו נפל בשבי והובל בתהלוכת ניצחון שערך מאנליוס ברומא.
הערות שוליים

↑  Livius, 23.33, 34, 40, 41 .
| --- | --- |
בקרת זהויות :  GND: 119171953  VIAF: 30340845   WorldCat (עם VIAF): 30340845
סלומון רונדון

חוסה סלומון רונדון חימנס (באנגלית: José Salomón Rondón Giménez; נולד ב-16 בספטמבר 1989 בקראקס) הוא כדורגלן ונצואלי, המשחק בעמדת החלוץ בקבוצת פצ'וקה ובנבחרת ונצואלה בכדורגל.
לאחר שהחל את דרכו בארגואה, עבר רונדון לשחק באירופה כבר בגיל 19 בספרד, ובהמשך שיחק גם בליגה הרוסית. החל משנת 2008 מייצג רונדון את נבחרת ונצואלה. הוא שותף לשלושה טורנירי קופה אמריקה עם הנבחרת.
קריירת משחק > תחילת הקריירה

רונדון החל את דרכו המקצועית בקבוצת הנוער של ארגואה, אליה הצטרף בגיל 16. במהלך עונת 2006/2007 עלה רונדון לקבוצה הבוגרת של המועדון, ששיחקה בליגת העל הוונצואלית. הוא ערך את הופעת הבכורה שלו בגיל 17 בלבד, ב-8 באוקטובר 2006 מול קרבובו. חצי שנה בדיוק אחר כך, ב-8 באפריל 2007, כבש רונדון את שערי הבכורה שלו בקבוצה, עם צמד לרשתה של קראקס. רונדון זכה עם ארגואה בגביע הוונצואלי הראשון בתולדותיה, בו זכתה בעונת 2007/2008. הוא פתח בצמד משחקי הגמר מול מרקאיבו, בהם ניצחה ארגואה בזכות חוק שערי חוץ עם 2-2 בסיכום שני המפגשים. בסך הכול בשתי עונות במדי הקבוצה, כבש רונדון 18 שערים ב-58 הופעות בכל המסגרות.
קריירת משחק > לאס פאלמס

לקראת עונת 2008/2009, כשהוא בן 19 בלבד, החל רונדון את הקריירה האירופית כשחתם במדי לאס פאלמס מליגת המשנה הספרדית. הוא ערך את הופעת הבכורה שלו בהפסד החוץ 1–2 לדפורטיבו אלאבס ב-5 באוקטובר 2008, כשעלה בהרכב ושיחק לאורך כל המשחק. הוא שולב כמחליף גם בשלושת המחזורים הבאים, אך מדובר היה ברצף נדיר באותה העונה עבור רונדון. הוונצואלי התקשה להשתלב, לא השלים תשעים דקות עד לסיום העונה, ובסך הכול ערך עשר הופעות בלבד, מתוכן שלוש בהרכב הפותח, ללא שערים. לאס פאלמס הצליחה לשרוד בליגת המשנה בתום העונה.
העונה השנייה של רונדון בקבוצה, תחת המאמן סרג'יו קרשיץ', נפתחה היטב. כבר במשחקו השני באותה העונה כבש רונדון את צמד שערי הבכורה שלו בקבוצה, והוביל את קבוצתו לניצחון 1–2 על קדיס במסגרת גביע המלך הספרדי. בכך, היה רונדון לזר הצעיר ביותר שכובש עבור הקבוצה, עוד בטרם מלאו לו עשרים. גם בליגה תפס רונדון את המקום בהרכב הפותח, ואת שערי הבכורה שלו כבש במחזור ה-18, עם צמד לרשתה של אלצ'ה בניצחון החוץ של קבוצתו 2–5. עד לסיום העונה השלים רונדון 36 הופעות ליגה, מתוכן שלושים בהרכב, וכבש עשרה שערי ליגה. פעם נוספת הצליחה לאס פאלמס להינצל מירידה, כשסיימה את העונה במקום ה-17.
קריירת משחק > מאלגה

ב-19 ביולי 2010, לקראת עונת 2010/2011, עבר רונדון למאלגה מהליגה הבכירה. סכום ההעברה ששולם עליו, כ-3.5 מיליון אירו, שבר את שיא ההעברות של המועדון. רונדון הפגין יכולת גבוהה במדי הקבוצה, והיה למלך שערי הליגה של המועדון עם 14 כיבושים. בכך, שבר את שיאו של חואן אראנגו לכמות השערים של שחקן ונצואלי בליגה הבכירה בספרד, שעמד על 12 כיבושים במדי מיורקה.
בתחילת עונת 2011/2012 הצטרף לסגל של מנואל פלגריני החלוץ ההולנדי הוותיק רוד ואן ניסטלרוי, שתפס בתחילה את מקומו של רונדון בהרכב. כבר באמצע העונה ניצח רונדון את ואן ניסטלרוי בתחרות על חולצת ההרכב, וחזר להיות החלוץ הבכיר של הקבוצה, כשהוא מסיים את העונה פעם נוספת כמלך שערי הליגה של המועדון. הוא סייע לקבוצה לסיים את העונה במקום הרביעי בטבלה, ולהרוויח את הכרטיס לליגת האלופות. בסך הכול, בשתי עונות במדי הקבוצה כבש רונדון 25 שערי ליגה ב-67 הופעות.
קריירת משחק > רובין קאזאן

באוגוסט 2012, לקראת עונת 2012/2013, היה רונדון לכדורגלן הוונצואלי היקר בהיסטוריה, כשנרכש על ידי רובין קאזאן מהליגה הרוסית תמורת כעשרה מיליון אירו. ב-12 באוגוסט ערך רונדון את הופעת הבכורה שלו בקבוצה, בניצחון הביתי 0–2 על דינמו מוסקבה, וב-1 בספטמבר כבש את שערו הראשון במדי הקבוצה, בהפסד הביתי 1–2 לטרק גרוזני.
באותה העונה השתתף רונדון לראשונה בטורניר אירופי, כששיחק עם קבוצתו במסגרת שלב הבתים של הליגה האירופית. את הופעת הבכורה שלו ערך רונדון במשחק הראשון של שלב הבתים מול אינטר מילאנו בחוץ. הוא עלה בהרכב והעלה את קבוצתו ליתרון 1–2 כחמש דקות לסיום, אך אינטר מצאה את השוויון בתוספת הזמן. רונדון כבש בסך הכול ארבעה שערים בשלב הבתים, ממנו עלתה קאזאן מהמקום הראשון כשהיא בלתי מנוצחת. היא הדיחה בשלב הנוקאאוט את אתלטיקו מדריד ואת לבאנטה (כולל שער של רונדון בהארכה במשחק הגומלין מבישול של ביברס נאתכו), וסיימה את דרכה מול צ'לסי ברבע הגמר.
בעונה וחצי במדי רובין קאזאן, היה רונדון לכוח התקפי משמעותי עם 13 שערי ליגה ב-36 הופעות, ו-12 שערים באירופה בעשרים הופעות. על אף שעזב בתום חצי עונה בעונת 2013/2014, ששת שערי הליגה שכבש במדי קאזאן באותה העונה הקנו לו את תואר מלך שערי הליגה של המועדון.
קריירת משחק > זניט סנקט פטרבורג

ב-31 בינואר 2014, במהלך חלון ההעברות ובתום עונה וחצי ברובין קאזאן, עבר רונדון לזניט סנקט פטרבורג של המאמן לוצ'אנו ספאלטי. סכום ההעברה עמד על כ-15.8 מיליון אירו. הופעת הבכורה של רונדון בקבוצה הייתה גם למשחקו הראשון בליגת האלופות, ונערכה ב-25 בפברואר, במסגרת משחק הגומלין של שמינית הגמר בין זניט לבין בורוסיה דורטמונד. רונדון, שעלה מהספסל לאחר כשעה של משחק, כבש את שער הניצחון של קבוצתו כעשר דקות אחר כך, וקבע 1–2 לזניט. השער לא הספיק לזניט על מנת לעלות לרבע הגמר, והיא הודחה על ידי הגרמנים בסיכום שני המפגשים. ב-6 באפריל פגש רונדון עם קבוצתו החדשה את רובין קאזאן, קבוצתו הקודמת. הוא עלה מהספסל במחצית השנייה וכבש שלושער בדרך לניצחון קבוצתו 2–6.
בעונתו המלאה הראשונה בקבוצה, עונת 2014/2015 תחת המאמן אנדרה וילאש בואש, זכה רונדון עם קבוצתו באליפות רוסיה בפער שבע נקודות מצסק"א מוסקבה. רונדון היה לסגן מלך השערים של הליגה עם 13 כיבושים, שניים פחות מחברו לקבוצה האלק. הוא היה שותף גם לזכייה בסופר קאפ הרוסי, כשעלה כמחליף בניצחון בדו-קרב בעיטות עונשין על לוקומוטיב מוסקבה. רונדון סיים את דרכו בקבוצה זמן קצר לאחר פתיחת עונת 2015/2016, עם עשרים שערי ליגה ב-37 הופעות במדי הקבוצה.
קריירת משחק > וסט ברומיץ' אלביון

ב-10 באוגוסט 2015 חתם רונדון במדי וסט ברומיץ' אלביון תמורת כ-12 מיליון ליש"ט, סכום שיא עבור המועדון, בחוזה לארבע עונות. חמישה ימים אחר כך ערך את הופעת הבכורה שלו בפרמייר ליג, כשעלה כמחליף בשוויון 0-0 מול ווטפורד. הוא עלה לראשונה בהרכב שמונה ימים אחר כך, בהפסד קבוצתו 2–3 לצ'לסי. במהלך המשחק בישל רונדון את השער הראשון של קבוצתו, וכן גרם להרחקתו של ג'ון טרי בכרטיס אדום, לאחר שהאחרון הכשילו בדרך אל השער. שישה ימים אחר כך כבש רונדון את שער הבכורה שלו בקבוצה, בניצחון 0–1 על סטוק סיטי. את עונת הבכורה שלו סיים עם 34 הופעות ליגה, בהן כבש תשעה שערים.
קריירת משחק > ניוקאסל יונייטד

ב-6 באוגוסט 2018 לאחר שווסט ברומיץ' ירדה לצ'מפיונשיפ הושאל רונדון לניוקאסל יונייטד מהפרמייר ליג.
קריירת משחק > דליאן ייפנג

ב-1 ביולי 2019 חזר לווסט ברומיץ' אלביון. ב-19 ביולי 2019 נמכר רונדון לדליאן ייפנג מליגת העל הסינית.
קריירת משחק > צסק"א מוסקבה

בפברואר 2021 חזר לקדנציה נוספת ברוסיה כשהושאל למועדון צסק"א מוסקבה מליגת העל הרוסית בכדורגל לעונה אחת. ב-6 במרץ הבקיע את שער הבכורה במדי צסק"א, במשחק מול אחמט גרוזני במחזור 21.
קריירת משחק > אברטון

באוגוסט 2021 חזר לאנגליה כשחתם באברטון. ב-12 בדצמבר 2021 כבש שער בכורה בהפסד 1–3 לקריסטל פאלאס. בדצמבר 2022 שוחרר מהקבוצה.
קריירת משחק > ריבר פלייט

ב-30 בינואר 2023 חתם בריבר פלייט.
קריירת משחק > נבחרת ונצואלה

בשנת 2009 ייצג רונדון את הנבחרת הצעירה של ונצואלה בטורניר גביע העולם עד גיל 20 שנערך במצרים. הוא סיים את הטורניר עם ארבעה שערים, מתוכם שלושה בניצחון 0–8 על טהיטי בשלב הבתים, ושער אחד בהפסד לאיחוד האמירויות בשמינית הגמר.
עוד קודם לכן, ב-3 בפברואר 2008, ערך רונדון בן ה-18 את הופעת הבכורה שלו במדי נבחרת ונצואלה במשחק ידידות מול האיטי. פחות מחודשיים אחר כך, ב-23 במרץ, כבש רונדון את שער הבכורה שלו במדי הנבחרת, בניצחון 0–1 על אל סלבדור גם כן במשחק ידידות.
הטורניר המשמעותי הראשון של רונדון בנבחרת היה קופה אמריקה 2011. רונדון פתח ושיחק 63 דקות במשחק הראשון שהסתיים בשוויון 0-0 מול ברזיל, עלה מהספסל לרבע שעה בניצחון 0–1 על אקוודור, וחזר להרכב במשחק השלישי מול פרגוואי. באותו המשחק כבש רונדון כבר בדקה הרביעית את השער הראשון במשחק, שהסתיים בשוויון 3-3. ונצואלה עלתה מהמקום השני בבית לרבע הגמר, שם פגשה את צ'ילה. רונדון עלה מהספסל לאחר כשעה בניצחון המפתיע של נבחרתו 0–1. בחצי הגמר פתח רונדון ושיחק לאורך כל המשחק וההארכה כשנבחרתו סיימה בשוויון 0-0 עם פרגוואי. הוא לא בעט בדו-קרב הפנדלים, בו הפסידה נבחרתו 3–5. במשחק על המקום השלישי עלה רונדון לאחר כשעה, כשנבחרתו הובסה 1–4 על ידי פרו.
בקופה אמריקה 2015 פתח רונדון בהרכב ולא הוחלף בכל שלושת משחקיה של ונצואלה. רונדון כבש את השער היחיד בניצחון 0–1 על קולומביה, אך הפסדים 0–1 לפרו ו-1–2 לברזיל סיימו את דרכה של ונצואלה כבר בשלב הבתים. שנה אחר כך, במסגרת קופה אמריקה 2016, עלה רונדון בהרכב בניצחון 0–1 על ג'מייקה שפתח את משחקיה של ונצואלה בטורניר. במשחק השני מול אורוגוואי, כבש רונדון בדקה ה-36 את השער היחיד במשחק, שהסתיים בניצחונה המפתיע של ונצואלה. במשחק האחרון של שלב הבתים, בו נפרדה ונצואלה בשוויון 1-1 עם מקסיקו, עלה רונדון מהספסל לכרבע שעה. ונצואלה העפילה לרבע הגמר, שם הודחה על ידי ארגנטינה עם תבוסת 1–4. רונדון כבש את שערה היחיד של נבחרתו במשחק.
תארים

הגביע הוונצואלי: 2007/2008
אליפות רוסיה: 2014/2015
הסופר קאפ הרוסי: 2015
ליגת העל הארגנטינאית: 2023
טרופאו דה קמפאונס: 2023
סטטיסטיקות > מועדונים

נכון ל-8 באוגוסט 2017
| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 2006/2007 | ארגואה | ונצואלהליגת העל הוונצואלית | 21 | 7 | 0 | 0 | - | - | 21 | 7 |
| 2007/2008 | ארגואה | ונצואלהליגת העל הוונצואלית | 28 | 8 | 9 | 3 | - | - | 37 | 11 |
| 2008/2009 | לאס פאלמס | ספרדהליגה הספרדית השנייה | 10 | 0 | 0 | 0 | - | - | 10 | 0 |
| 2009/2010 | לאס פאלמס | ספרדהליגה הספרדית השנייה | 36 | 10 | 1 | 2 | - | - | 37 | 12 |
| 2010/2011 | מאלגה | ספרדליגת העל הספרדית | 30 | 14 | 2 | 2 | - | - | 32 | 16 |
| 2011/2012 | מאלגה | ספרדליגת העל הספרדית | 37 | 11 | 3 | 0 | - | - | 40 | 11 |
| 2012/2013 | רובין קאזאן | רוסיהליגת העל הרוסית | 25 | 7 | 0 | 0 | 12 | 6 | 37 | 13 |
| 2013/2014 | רובין קאזאן | רוסיהליגת העל הרוסית | 11 | 6 | 0 | 0 | 8 | 6 | 19 | 12 |
| 2013/2014 | זניט סנקט פטרבורג | רוסיהליגת העל הרוסית | 10 | 7 | 0 | 0 | 2 | 1 | 12 | 8 |
| 2014/2015 | זניט סנקט פטרבורג | רוסיהליגת העל הרוסית | 26 | 13 | 2 | 1 | 16 | 6 | 44 | 20 |
| 2015/2016 | זניט סנקט פטרבורג | רוסיהליגת העל הרוסית | 1 | 0 | 1 | 0 | 0 | 0 | 2 | 0 |
| 2015/2016 | וסט ברומיץ' אלביון | אנגליהפרמייר ליג | 34 | 9 | 6 | 1 | - | - | 40 | 10 |
| 2016/2017 | וסט ברומיץ' אלביון | אנגליהפרמייר ליג | 37 | 8 | 1 | 0 | 0 | 0 | 38 | 8 |
| סך הכל קריירה | סך הכל קריירה | סך הכל קריירה | 305 | 99 | 25 | 9 | 38 | 19 | 369 | 128 |
סטטיסטיקות > נבחרת לאומית

נכון ל-1 בינואר 2018
| נבחרת ונצואלה> שנה | נבחרת ונצואלה> הופעות | נבחרת ונצואלה> שערים |
| --- | --- | --- |
| 2008 | 3 | 1 |
| 2009 | 3 | 1 |
| 2010 | 3 | 0 |
| 2011 | 11 | 3 |
| 2012 | 8 | 5 |
| 2013 | 6 | 2 |
| 2014 | 2 | 0 |
| 2015 | 10 | 2 |
| 2016 | 11 | 4 |
| 2017 | 9 | 1 |
| סה"כ | 66 | 19 |